Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 395

b) az a körülmény, hogy egy tényt nem terjesztettek a Szerv elé, önmagában nem sértheti annak az országnak az érdekeit, amelyek a 9.1.1. a) alpontban hivatkozott értesítést kaptak a Bizottságtól. 9.2. alpont 9.2.1. A Magyar Köztársaság a 9.1.1. a) alpontban hivatkozott értesítés átvételét követő harminc munkanapon belül köteles bejelenteni az ügyet a Szervnek úgy, hogy indoklásokkal kiegészített békéltetési kérvényt kell megküldeni a Békéltető Szerv Titkárságának, a Magyar Köztársaságnak a hivatkozott Közleményben megadott címre. 9.2.2. Egy békéltetésre vonatkozó igénybejelentés csak abban az esetben elfogadható, ha a Bizottság által ajánlott, valamilyen konkrét intézkedésre vonatkozó pénzügyi kiigazítás: vagy, — meghaladja a 0,5 millió eurót; vagy — meghaladja a Magyar Köztársaságnak az érintett intézkedés alapján felmerült összes kiadása 25%-át. Ezenkívül, amennyiben a 9.1.1. a) alpontban hivatkozott bilaterális tárgyalások során a Magyar Köztársaság arra hivatkozik és bizonyítja, hogy az ügy a Közösség szabályainak alkalmazására vonatkozó valamilyen elvi rendelkezést érint, a Szerv Elnöke elfogadhatónak nyilváníthatja a békéltetés iránt bejelentett igényt. 9.2.3. A Szerv Titkársága visszaigazolja a békéltetés iránti kérés átvételét. 9.2.4. A Szerv lehetőség szerint informális eszközökkel és a lehető legrövidebb időn belül folytatja le vizsgálatát, és a bizonyítékokat tartalmazó dosszié és a Bizottság és a nemzeti hatóságok tisztességes meghallgatása alapján hozza meg döntését. A vizsgálódások befejeztével a Szerv megküldi mindkét érdekelt félnek a 9.1.1. c) alpontban hivatkozott jelentést. 9.2.5. Amennyiben egy ügy Szerv elé való vitelét követő négy hónapon belül a Szervnek nem sikerül egyeztetni a Bizottság és a Magyar Köztársaság álláspontját, a békéltető eljárást eredménytelennek kell nyilvánítani. A 9.1.1.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes